রশিদনগর বাংলাদেশের কক্সবাজার জেলার অন্তর্গত রামু উপজেলার একটি ইউনিয়ন।   আয়তন  রশিদনগর ইউনিয়নের আয়তন ৩৮৮৭ একর (১৫.৭৩) বর্গ কিলোমিটার)।    জনসংখ্যা  ২০১১ সালের পরিসংখ্যান অনুযায়ী রশিদনগর ইউনিয়নের লোকসংখ্যা ১৯,০০০ জন। এর মধ্যে পুরুষ ৯,৬৪৫ জন এবং মহিলা ৯,৩৫৫ জন।   অবস্থান ও সীমানা  রামু উপজেলার উত্তরাংশে রশিদনগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে বৃহত্তর জোয়ারিয়ানালা ইউনিয়ন ও কক্সবাজার সদর উপজেলার ভারুয়াখালী ইউনিয়ন, পশ্চিমে বৃহত্তর জোয়ারিয়ানালা ইউনিয়ন ও কক্সবাজার সদর উপজেলার ভারুয়াখালী ইউনিয়ন, উত্তরে কক্সবাজার সদর উপজেলার চৌফলদণ্ডী ইউনিয়ন,বৃহত্তর জোয়ারিয়ানালা ইউনিয়ন ও ঈদগাঁও ইউনিয়ন এবং পূর্বে কক্সবাজার সদর উপজেলার ঈদগাঁও ইউনিয়ন অবস্থিত।   ইতিহাস  ১৯৯৩ সালের ১১ মার্চ বৃহত্তর জোয়ারিয়ানালা ইউনিয়নকে বিভক্ত করে চাকমারকূল ইউনিয়ন ও রশিদনগর ইউনিয়ন গঠন করা হয়।   প্রশাসনিক কাঠামো  রশিদনগর ইউনিয়ন রামু উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এটি ধলিরছড়া, জঙ্গল ধলিরছড়া ও উল্টাখালী এ ৩টি মৌজায় বিভক্ত।  এ ইউনিয়নের গ্রামগুলো হল:  সিকদারপাড়া  সন্দ্বীপপাড়া  কাহাতিয়াপাড়া  বড় ধলিরছড়া  উত্তর কাহাতিয়াপাড়া  পাহাড়তলী  কাদমরপাড়া  হামিরপাড়া  থলিয়াঘোনা  নাছিরাপাড়া উত্তর  নাছিরাপাড়া দক্ষিণ  পানিরছড়া  হরিতলা  পানিরছড়া মুরাপাড়া  ধলিরছড়া মুরাপাড়া  জেটিপাড়া  উল্টাখালী   শিক্ষা ব্যবস্থা  রশিদনগর ইউনিয়নের সাক্ষরতার হার ২১.৭৭%। এ ইউনিয়নে ২টি মাধ্যমিক বিদ্যালয় ও ৬টি সরকারি প্রাথমিক বিদ্যালয় রয়েছে। এছাড়াও ১ টি কওমী মাদ্রাসা, এবং অন্যান্য ৪ টি বেসরকারি স্কুল রয়েছে।    কওমী মাদ্রাসাটি ঈদগাও ইউনিয়ন এবং রশিদ নগর ইউনিয়নের সীমানায় অবস্থিত হওয়াতে এটির ঠিকানা নিয়ে দ্বিধা থাকলেও, এই মাদ্রাসাটি স্থানীয় সরকার নির্বাচন এবং জাতীয় নির্বাচনে রশিদ নগর ইউনিয়নের ভোটকেন্দ্র হিসেবে ব্যবহৃত হয়।      শিক্ষা প্রতিষ্ঠান  মাধ্যমিক বিদ্যালয়  নাদেরুজ্জামান উচ্চ বিদ্যালয়  পানির ছড়া এস এইচ ডি মডেল হাই স্কুল  ডিসি ক্যামব্রিয়ান স্কুল  প্রাথমিক বিদ্যালয়   ফরিদা রশিদ সরকারি প্রাথমিক বিদ্যালয়  উত্তর কাহাতিয়াপাড়া সরকারি প্রাথমিক বিদ্যালয়  উল্টাখালী সরকারি প্রাথমিক বিদ্যালয়  ধলিরছড়া সরকারি প্রাথমিক বিদ্যালয়  নাসিরাপাড়া সরকারি প্রাথমিক বিদ্যালয়  বড় ধলিরছড়া হাজী মতিউর রহমান সরকারি প্রাথমিক বিদ্যালয়   http://180.211.137.51:321/DashboardunionN.aspx?div=4&dis=412&thana=41204&union=06   কওমি মাদ্রাসা   মাছুয়াখালী আশরাফুল উলুম মাদ্রাসা    অন্যান্য বেসরকারি প্রতিষ্ঠান   ডিসি ক্যামব্রিয়ান স্কুল এন্ড কলেজ  পানিরছড়া আইডিয়াল স্কুল   আজিজিয়া ইবতেদায়ী মাদ্রাসা  পানিরছড়া আদর্শ ইবতেদায়ী মাদ্রাসা   এমডি শাহ আলম চেয়ারম্যান বেসরকারি প্রাথমিক বিদ্যালয়   যোগাযোগ ব্যবস্থা  রশিদনগর ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। এই সড়ক দিয়ে উত্তর দিকে ঈদগাহ ইউনিয়ন এবং দক্ষিণ দিকে বৃহত্তর জোয়ারিয়ানালা ইউনিয়ন।  এছাড়া পানিরছড়া থেকে পশ্চিম দিকের সড়ক দিয়ে ভারুয়াখালী ইউনিয়ন যাওয়া যায়,পানিরছড়া থেকে পূর্ব দিকে হরিতলা হয়ে পাহাড়ী রাস্তা পেরিয়ে পশ্চিম গনিয়াকাটা হয়ে রামু রাবার বাগানের গভীর সহ গর্জনিয়াও যাতায়ত করা যায়। তবে এ রোড পাহাড়ে হওয়ায় তেমন ব্যবহৃত হয় না।   ধর্মীয় উপাসনালয়  রশিদনগর ইউনিয়নে ৩২টি মসজিদ রয়েছে।   খাল ও নদী  রশিদনগর ইউনিয়নের দক্ষিণ প্রান্ত দিয়ে প্রবাহিত হচ্ছে উল্টাখালী খাল, ধলিরছড়া খাল এবং সিকদারপাড়া খাল।   দর্শনীয় স্থান   স্বপ্নতরী পার্ক  নিরিবিলি অরণ্য রেল লাইন  শহীদ মিনার  লবণ উৎপাদন মাঠ  রাবার বাগান   উল্লেখযোগ্য ব্যক্তিত্ব    মৌলভী ফরিদ আহমদ; সাবেক সংসদ সদস্য; ডাকসুর সাবেক ভিপি ও ১৯৫৪ সালের মন্ত্রী পরিষদ নির্বাচনে নির্বাচিত শ্রম মন্ত্রী। স্বাধীনতাযুদ্ধের বিজয়ের পরেই তাঁকে মুক্তি বাহিনী ধরে নিয়ে যায়।  এডভোকেট খালেকু্জ্জামান; সাবেক সংসদ সদস্য, কক্সবাজার-৩।  ইঞ্জিনিয়ার মোহাম্মদ শহিদুজ্জামান; সাবেক সংসদ সদস্য, কক্সবাজার-৩।   জনপ্রতিনিধি  চেয়ারম্যানদের তালিকা নজিবুল আলম (১৯৯৭-২০০২)  মাওলানা জাফর আলম (২০০২-২০১১) আব্দুল করিম (২০১১-২০১৬) মোঃ শাহ আলম (২০১৬-বর্তমান)   আরও দেখুন   রামু উপজেলা  রামু থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:রামু উপজেলার ইউনিয়ন